קינג

* ציור
* תיכון
* טורניר
* גלימה
* עבר

> שמי הוא קינג, וניתן לי הכבוד לשאת את תפקיד הקפטן של נבחרת אוקאמי
> אני מודה שהתפקיד טומן בחובו אתגרים רבים, אך אין לי ספק שחבריי לקבוצה יובילו אותנו אל הניצחון
> אני מרגיש את זה, הטורניר השנה עומד להיות מאתגר במיוחד
> מי יודע, ייתכן ואפילו סוף סוף אמצא... יריב ראוי
>
> קינג בהצגת הדמות שלו

קינג הוא האנטגוניסט של מחזמר האנימה ג'אנקן מיוזיקל. הוא הקפטן של נבחרת אוקאמי וקפטן מועדון הג'אנקן של תיכון אוקאמי.

כבר משנתו הראשונה בתיכון שאף לנצח, ולהגיע למקום הראשון, ומעבר לכך – למצוא יריב ראוי.

קינג הוא אחת מהדמויות החזקות ביותר במחזמר, ובעל התדמית של 'בלתי מנוצח', אך הוא עדיין שומר על צניעות.

## מראה

קינג הוא נער גבוה בעל שיער שחור ועור בהיר. עיניו חומות בגוון דבש. הוא עוטה על ראשו נזר דפנה זהוב כסגנון זרי הדפנה שעוטים אלים ומנצחים במיתולוגיה היוונית והאולימפיאדה העתיקה.

קינג לובש את תלבושת בית הספר של תיכון אוקאמי, הכוללת חולצה לבנה מכופתרת חלקה, וסט סריג אפור המעוטר בקצותיו בפסים שחורים ולבנים, עניבה מפוספסת בצבעים תכלת ולבן, מכנסיים אפורים, ונעליים שחורות. את ג'קט החליפה, בנוסף לעליוניות שונות שהוא לובש, קינג מניח על כתפיו מבלי להשחיל את זרועותיו בחורי השרוול. דבר המקנה לג'קט מראה של מעין גלימה.

בשנתו הראשונה בתיכון, קינג היה לבוש באופן זהה, רק שאת ג'קט החליפה לבש בצורה המקובלת.

בתחילת הטורניר, חולצתו של קינג מתחלפת בחולצה ספורטיבית של נבחרת הג'אנקן של אוקאמי - חולצה לבנה בעלת עיצוב גרפי גדול של זאב כחול במרכזה, בנוסף לקישוטים כחולים אחרים באיזורי השרוולים והצוואר. מעל, הוא מניח את ג'קט הנבחרת של אוקאמי על כתפיו בצורה זהה לצורה בה הוא עוטה את ג'קט חליפת בית הספר. ג'קט הנבחרת הוא ג'קט בצבע כחול כהה בעל שרוולים לבנים. הג'קט מקושט בקצותיו בפסים לבנים. על הג'קט של קינג מתנוסס מספרו בקבוצה - 1. ידיו של קינג עוטות כפפות שחורות קצרות חסרות אצבעות.

בקרב האחרון, הג'קט של קינג מתחלף בגלימה כחולה קצרה המגיעה עד מותניו. קצות הגלימה מקושטים בפסים זהובים, והיא מוחזקת במקומה על כתפיו של קינג בעזרת כפתורים זהובים גדולים המחוברים באמצעות חבל זהוב.

שיט ידעתי שרק המראה יקח לי איזה חצי שעה. טוב אופסי צריך ללכת לבית ספר.

## אישיות

קינג מאז ומעולם היה תחרותי, מכבד וצנוע. התחרותיות והכבוד שבספורט הם דברים שמאוד חשובים לו, ומשפיעים גם על שאר האספקטים בחייו. הוא תמיד שואף אל המקום הראשון, אך לא חושק בדרך קלה וחסרת אתגרים, ונראה ששאיפתו הגדולה ביותר היא למצוא יריב ראוי.

לקינג יש אישיות חזקה מאוד, והוא דבק מאחורי העקרונות שלו, ולא ירחם על אדם ששובר אותם. הוא אדם בוטח מאוד, אך יגיב באגרסיביות לכל מי ששבר את הביטחון שלו בו. הוא מאוד קשור ומגונן על חבריו אבל לא מפחד להתעמת איתם ולהעיר להם על מעשיהם, ונראה שהסמכות שיש לו עליהם היא לא רק אחת של נשיא המועדון אלא אחת שמגיעה ממקום של כבוד והערכה.

## עלילה

### שנה ראשונה בתיכון

כבר בתחילת דרכו קינג מתואר כאינבידואל חזק ביותר, שלא הפסיד מעולם. הוא מגיע לשנתו הראשונה בתיכון אוקאמי בהתלהבות, בתקווה שימצא שם, במועדון הג'אנקן הטוב במדינה, יריבים ראויים. הוא פוגש את מריונטה, אשר מאתגרת אותו לקרב ג'אנקן בו קינג מנצח את כל שלושת הסיבובים. לאחר קרב הג'אנקן עם מריונטה הוא פוגש את סילבר, יורשת התיכון, והוא נלהב ביותר לשחק נגדה בציפייה לקרב קשה נגד מישהי ממשפחה מיוחסת שכזו. למרבה הפתעתו, סילבר עוצרת אותו בטענה שהוא לא סיפר לה מה הוא עומד לעשות. הוא לא מבין על מה היא מדברת, ומריונטה מסבירה לו את כוונתה של סילבר – שמנצחת תמיד כי היריב מספר לה מה יהיה מהלכו. הוא בתגובה מתחיל בנאום על הכבוד שמאחורי משחק הג'אנקן, אבל נאום זה נופל על אוזניים חירשות. כמה רגעים לאחר מכן מופיע רוק, אשר מאתגר את קינג לדו קרב ג'אנקן, לא פני שהוא חושף את כל הישגיו של קינג – שכתבו עליו בג'אנקן השבוע לנוער: הוא מנובא להיות השחקן הטוב בדור, שהוא הצטרף לאוקאמי על מלגת אבן, נייר ומספריים ושהזמינו אותו לליגה המקצועית כבר בגיל 12. אך קינג מגיב לכל זה בהתנגדות וחשש, הוא מצטנע וטוען שהוא לא ראוי לכבוד הזה, ושיש לו עוד הרבה מה ללמוד. קינג ורוק פוצחים בקרב שלהם, אשר נמשך שלושה סיבובים, וקינג מנצח בכל אחד ואחד מהם. רוק מגיב באכזבה והלם מכך שהפסיד, אך קינג מעודד אותו וטוען שזה עניין של טכניקה. קינג מספר לחברי המועדון על טכניקה סודית, שאלוהי הג'אנקן מעניקים לטהורי הלב אשר מתאמנים קשה, ורוק מתעודד במחשבה שכך יוכל לנצח את קינג. וקינג יוצא מהחדר, בעודו אומר לרוק לא להפסיד לאף אחד עד שהוא מנצח אותו.

### שנה שנייה בתיכון

בהצגתו הראשונה קינג נראה מסרב להשתמש בכסף של סילבר, להשיג משהו שהוא לא הרוויח, ונראה די אדיש כלפי סביבתו – אם כי הוא שואל את מריונטה למה היא משתמשת בכסף של סילבר בשביל לקנות חלב סויה, משקה שהיא בכלל לא אוהבת. מריונטה אומרת לו שהיא קנתה את כל חלב הסויה במכונה בשביל בזבז את הכסף של סילבר. כמה רגעים לאחר מכן, קינג מביע התלהבות והערכה כלפי אייג'י, שבא אליהם כדי לבקש קרטון סויה אחד עבור חברת קבוצתו, טויה, לאחר שקנו את כולם, קינג ממהר להענות לבקשתו. מריונטה לא מסכימה כל כך מהר, ואומרת שהם יביאו לו את הקרטון רק אם הוא ינצח את קינג במשחק ג'אנקן. אייג'י וקינג מתחרים אחד מול השני, ובעוד אייג'י מפסיד במשחק הכולל הוא מצליח לנצח את קינג בסיבוב אחד, מה שמשאיר את קינג וחבריו בהלם. סילבר נכנסת למקום, ונראה שמתנהל דיון סביבו, אך קינג שקוע במחשבותיו, מאושר מהעובדה שהפסיד בפעם הראשונה בחייו, ומכריז על אייג'י כיריב ראוי.

### הטורניר

ההופעה הבאה שלי קינג היא לפני תחילת טורניר הג'אנקן-קאפ, ובה הוא מבטיח לאייג'י שיחכה לו בגמר, לא לפני שהוא נושא נאום על כך שגורלם של שחקני הג'אנקן הוא להיפגש. בסיום הקרב של ג'ון נגד סילבר קינג מביע גאווה בה. מריונטה צוחקת על מומוקו ועל כך שאין לה סיכוי ***נגדו***, אבל קינג מתנגד ואומר שיש בה יותר משנראה לעין, ובכך עוזב את הזירה.

### לפני הקרב

קינג הולך לשירותים, ושם במקרה הוא נפגש עם אייג'י. הוא מביע התלהבות רבה מהפגישה ומכל הקרבות המדהימים שהיו באותו היום, ויותר מהכול – מציפייה לקרב מול אייג'י, היריב האולטימטיבי שלו. קינג לא מבין למה אייג'י לא מתלהב, ומנסה להסביר לו שיש לו כישרון נדיר ביותר, שהוא הראשון שהצליח להביס את קינג, וחושב שאייג'י הוא בוודאי מעריץ אבן, נייר ומספריים עצום. אבל אייג'י מגיב בכעס, צועק על קינג שהוא לא אוהב אבן, נייר ומספריים, ומציע לקינג למכור את המשחק – ששניהם יגידו מה הם עומדים לבחור ושאייג'י יפסיד בכוונה. קינג בהתחלה חושב שאייג'י מתבדח, אך מהר מאוד מבין שלא כך הדבר, והוא זועם על אייג'י. קינג אומר שאדם כמוהו, אחד שלא מכבד לא את הספורט ולא את קינג עצמו, לעולם לא יוכל להביס אותו. קינג עוזב באכזבה, לא לפני שהוא אומר שאייג'י לא באמת היה יריב ראוי.

### הקרב

קינג נלחם מול אייג'י, ובמהלך כל הקרב הוא מביע אכזבה וזעם כלפיו. בתחילת הקרב אייג'י אפילו לא נאבק, וקינג פשוט תוקף אותו שוב, ושוב ושוב, בלי שום התנגדות כמעט. קינג מביע צער על כך שקרב חלומותיו נגזל ממנו. אייג'י מתחיל להיאבק בשלב מסוים, אך אין בזה שום תועלת, וקינג עדיין בעמדת יתרון ברורה (אינך ראוי). אך רגע לפני שקינג מביס את אייג'י, חברי קבוצתו מגיעים להגן עליו ולעזור לו, ויחד הם נלחמים מול קינג. קינג נאבק, וזה לא קרב קל, אך הוא מודה שלבדו הוא אינו יכול להביס אותם, והם עומדים לנצח אותו בסופו של דבר. אבל גם כאן, רגע לפני הניצחון, חברי קבוצתו של קינג מגיעים ונלחמים יחד איתו. בסופו של דבר הקפטנים של שתי הקבוצות מתמודדים לבדם אחד מול השני, כל השאר צופים. אבל לפני שהם תוקפים, קינג אומר לאייג'י שהוא טעה, ושאייג'י הוא אכן מנהיג ראוי, ושזה כבוד גדול להילחם מולו. קינג ואייג'י שניהם עם מתקפה אחת אחרונה, אך רק אחד נשאר עומד – קינג ניצח (הקרב עוד לא נגמר). קינג מביע גאווה ואהבה רבה לקבוצה שלו, ומודה להם על הטורניר הזה ועל העזרה שלהם. כול קבוצה הולכת לדרכה, אבל לא לפני שאוקאמי, ובראשם קינג, מבטיחים שהם יפגשו גם בשנה הבאה, לעוד טורניר ג'אנקן-קאפ.

### אפילוג

קינג ואוקאמי באים לאמן את ג'יגוקו לתחרות הבאה שלהם, ולאחר שג'ון האראדה מציע שהם יעשו תחרות קצרה, ושכל קבוצה תבחר את הנציג שלהם אוקאמי בוחרים פה אחד בקינג, והוא נשאר לחכות עד שג'יגוקו יחליטו על נציג.ה (יותר גרוע לא יהיה)

## מערכות יחסים

**רוק** - המתלמד ואחד מהיריבים שלו. קינג מאמין וגאה ברוק, בעוד רוק מעריץ את קינג ומטרתו היא להביס אותו. בזכות קינג רוק התאמן ואלי הג'אנקן העניקו לו כוח. קינג הוא נשיא המועדון של רוק והקפטן שלו בטורניר.

מריונטה– חברה ויריבה לשעבר. חברת קבוצה, יש יחס של כבוד הדדי ביניהם.

סילבר– בהתחלה סילבר התייחסה אל קינג כאל פשוט עם כמו אל כולם, אך אפשר לראות שהיא רוחשת לו וליכולות שלו כבוד. קינג לומד לכבד את סילבר לאורך המחזמר, ובסיום הוא ממש גאה בה. סילבר רוצה להשתלט על משרתו של קינג, אך מכבדת אותה.

מיסטרי – חבר קבוצה.

**אייג'י** – קינג ואייג'י הם יריבים עוד מההתחלה, אך טיב יריבותם השתנה דראסטית במהלך עלילת המחזמר. בהתחלה זו הייתה יריבות חד צדדית מצד קינג. קינג חשב שהוא מצא באייג'י יריב ראוי, בעוד אייג'י לא ממש סבל אותו, אך לא בצורה קיצונית ביותר. קשר זה נשמר לאורך רוב המחזמר עד פגישתם בשירותים, שבה אייג'י השמיד את ערכו העצמי בעיני קינג וגרם לתיעוב עמוק כלפיו, וקינג לא עוד מצא בו יריב ראוי, אלא רק רכיכה עלובה. אייג'י בעיקר פחד מקינג באותה העת והקשר היה על בסיס יריבות שלילית ועמוקה. לקראת סיום הקרב אייג'י השיב את כבודו בעיניי קינג, והוא הודה בו כיריב ראוי, בעוד אייג'י חיבב מעט יותר את קינג, ונראה שגם הוא התחיל לכבד מעט את יריבו. בסיום המחזמר נראה שקינג מחבב את אייג'י ונלהב לפגושו בעוד אייג'י עדיין חש רתיעה ממנו, אך לא אחת עמוקה בכלל.